**Jegyzőkönyv**

**Nagykovácsi Nagyközség Önkormányzat**

**Oktatási, kulturális, sport, turisztikai és környezetvédelmi bizottság nyílt üléséről**

Az ülés helye:  **Öregiskola Közösségi Ház és Könyvtár**

Az ülés időpontja: **2017. december 11. (hétfő) 17 óra**

**Meghívottak:** Fodor Attila elnök, Bánóczi Margit, Honti Zoltán, dr. Klein Katalin, Kropkó Péter, Szabó Orsolya, Gerlóczyné Furulyás Katalin, Kiszelné Mohos Katalin polgármester, Szemesy Barbara alpolgármester, dr. Fegyveres-Fiskál Gábor alpolgármester, Gerely Gábor képviselő, dr. Szabó András Lajos képviselő, Tegzes Endre képviselő, Papp István jegyző, dr. Halmosi-Rokaj Odett aljegyző, Grégerné Papp Ildikó osztályvezető, Diószeghy Tünde Öregiskola Közösségi Ház és Könyvtár intézményvezetője

**Megjelentek:** Bánóczi Margit levezető elnök, Honti Zoltán, dr. Klein Katalin, Gerlóczyné Furulyás Katalin, Kiszelné Mohos Katalin polgármester, Papp István jegyző, dr. Halmosi-Rokaj Odett aljegyző, Grégerné Papp Ildikó osztályvezető, Diószeghy Tünde Öregiskola Közösségi Ház és Könyvtár intézményvezetője, Kissné Szalay Erzsébet jegyzőkönyvvezető

**Bánóczi Margit levezető elnök:** Köszöntöm a bizottság tagjait. A bizottság ülését megnyitom. Fodor Attila elnök úr jelezte, hogy a mai napon nem tud részt venni az ülésen, és engem kért fel az ülés levezetésére. Megállapítom, hogy a bizottságból 4 fő jelen van, a bizottság határozatképes, a hiányzók jelezték távollétüket. Van-e kérdés, hozzászólás a napirendhez? Nincs, akkor szavazásra teszem fel a mai ülés napirendjét a meghívó szerint. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**34/2017. (XII. 11.) HATÁROZATA**

**Tárgy: Nagykovácsi Nagyközség Önkormányzat Oktatási kulturális, sport, turisztikai és környezetvédelmi bizottság 2017. december 11-i ülésének napirendje**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága úgy dönt, hogy 2017. december 11-i ülésén az alábbi napirendet tárgyalja:

1. **Az Öregiskola Közösségi Ház és Könyvtár 2018. évi munkatervének elfogadása**

**Határidő:** azonnal

**Felelős:** OKB elnök

**1. napirendi pont**

**Az Öregiskola Közösségi Ház és Könyvtár 2018. évi munkatervének elfogadása**

**Bánóczi Margit levezető elnök:** A napirendi pont előterjesztője polgármester asszony. Előadó Grégerné Papp Ildikó osztályvezető asszony. Átadom a szót osztályvezető asszonynak, hogy röviden ismertesse az előterjesztést. Majd kérem intézményvezető asszonyt, hogy ismertesse a munkatervet.

**Grégerné Papp Ildikó osztályvezető:** *Röviden ismertette az előterjesztést.*

**Diószeghy Tünde intézményvezető:** *Röviden ismertette az Öregiskola Közösségi Ház és Könyvtár 2018. évi munkatervét.*

**Bánóczi Margit levezető elnök**: Köszönöm. Kérdezem, hogy van-e kérdés, javaslat?

**dr. Klein Katalin**: Intézményvezető asszonynak köszönjük szépen a munkát, és emellett Furulyás Katalinnak is, főleg azok nevében, akik számára fontos a közművelődésnek azon területe, amely a hagyományőrzést és a helytörténetet foglalja magában. Ezzel kapcsolatban egyik szemem sír, a másik nevet, hogy három és fél oldalon keresztül milyen programot sikerült összeállítani a jövőre nézve. Ez egyedülálló és kuriózum a településünk környezetében. Mint ahogy az is egyedülálló, hogy ezeket a terveket fizikai háttér nélkül nagyon nehéz lesz teljesíteni, sőt azt kell mondani, hogy Furulyás Katalinnak egy íróasztala van, amin ezt meg tudja valósítani. Ez a település, véleményem szerint a huszonnegyedik órájában van abból a szempontból, hogy valamit mentsen a múlt emlékeiből, hogy tényleg tudjunk teremteni egy méltó környezetet, és erre van elképzelés. Szeretném, ha minden képviselő ezt úgy fogadná, hogy ez prioritást kell, hogy élvezzen az idő múlása miatt, mert amit most elmulasztunk, azt hamarosan már nem lehet pótolni. Ez nem csak egy közösségnek, a Német Nemzetiségi Önkormányzatnak fontos, hanem az egész közösségnek. Ez egy olyan valami, amit megmutathatunk az ideérkezőnek, ami élményt nyújthat. Ezzel kapcsolatban kívánom, hogy legyen kitartása ehhez intézményvezető asszonynak és Furulyás Katalinnak is. Egyetlen javaslatom van, amit ma hallottam a Kossuth Rádióban, hogy a 2018. évet Mátyás király évének jelölték ki. Ez egy nagyon érdekes problémát vethet fel nálunk, hiszen Mátyás királlyal kapcsolatban vannak történelmi adataink, kutatásunk, bár nem tudom ez mennyire hiteles. Feltehetően erre pályázni is lehet majd, sőt, határon túli pályázatokra is sor kerülhet ezzel kapcsolatban. Nem tudom, hogy a pályázás érdekében nem lenne-e érdemes belevenni ezt a témát a munkatervbe.

**Gerlóczyné Furulyás Katalin**: A konkrét kérdéssel kapcsolatban szeretném elmondani, hogy a 2018. év a családok kiemelt éve, amire elsősorban tekintettel voltunk. Nyilván többféle szempontból neveznek meg tematikus éveket, így Mátyás királyról is. Azonban nincsenek levéltári adataink arról, hogy Mátyás király kovácsai valóban itt laktak volna Nagykovácsiban. Azonban egy pályázati struktúrába beleérthetjük a közösségi emlékezetet, az pedig mindenképpen ezt a verziót erősíti. Természetesen nagy segítség lenne, ha a virtuális helytörténeti, helyismereti munkán kívül valóban lennének már olyan tereink, amit ennek a funkciónak tudnánk szentelni, még akkor is, ha nem egyedül és nem kizárólagosan. Ahhoz, hogy a közösség oldaláról az adakozási szándék, a tárgyak megmentése valóban értékként szerepelhessen, ahhoz az kell, hogy fogadni is tudjuk. Az, hogy ha raktárba tesszük, az is egy nagyon jó dolog, de ha egy raktár mélyén tartjuk nem bemutatható körülmények között, akkor nehéz előhívni az adakozási szándékot, ami amúgy is nehéz ezen a településen, sajátos történeti hátterünket ismerve. Másrészről pedig elindultak munkák, ezt majd a beszámolóban lesz alkalmunk körbejárni. A helyismereti munkaterv egy kicsit más szerkezetet mutat. Az 1997. évi CXL. törvény módosítása megtörtént. Eddig feladatrendszert, most alapszolgáltatás rendszert hoz. Tulajdonképpen egy tematikai átsorolásról van szó, ez a tartalmi munkát nem kell, hogy érintse. Egy átgondolásra, egy átszerkesztésre és egy másfajta tematizálásra lesz szükségünk, ez érinteni fogja a település közművelődési rendeletét, az intézmény alapító okiratát, elnevezését. Arra nagyon jó lesz ez a változás, hogy helyén és méltó keretek között erről a területről, akár önkormányzati, fenntartói szinten is gondolkodjunk újfent. Egyébként a végrehajtási rendelet nem készült el, november végére vártuk.

**Diószeghy Tünde intézményvezető:** Még egy dolgot szeretnék hozzátenni. A múlt héten zajlott nálunk egy könyvtári szakmai ellenőrzés. Erről érkezett egy szakvélemény. Nagyon sok oldalról vizsgálták a szakmai működésünket, és nagyon részletesen mentünk bele a szakmai kérdésekbe. Azt mondta az ellenőrzést végző kolléganő, hogy az általa vizsgált könyvtárak közül az első kettőben vagyunk benne. Apróbb észrevételei voltak, de ezeket mi már beterveztük.

**Gerlóczyné Furulyás Katalin**: Az előző hozzászólásomban elkezdtem a törvény módosítást és az ezzel kapcsolatos végrehajtási rendelet megjelenését előre vetíteni. Az Öregiskola és Közösségi Ház és Könyvtár többfunkciós intézmény. Ez azt jelenti, hogy a könyvtárnak mindent tudnia kell, amit a nyilvános könyvtárnak, a közösségi háznak pedig mindent, amit egy művelődési háznak. Ezért volt nagyon megnyugtató, hogy a szakfelügyelet könyvtári oldalról is mindent rendeben talált.

**Bánóczi Margit levezető elnök**: Köszönöm. Van-e további kérdés, hozzászólás? Nincs. Akkor szavazzunk a határozati javaslatról az előterjesztésben foglaltak szerint. Indítható a szavazás.

**Megállapítom, hogy Nagykovácsi Nagyközség Önkormányzat** **Oktatási, kulturális, sport, turisztikai és környezetvédelmi bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**35/2017. (XII. 11.) HATÁROZATA**

**Tárgy: Az Öregiskola Közösségi Ház és Könyvtár 2018. évi munkatervének elfogadása**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága javasolja a Képviselő-testületnek, hogy az előterjesztés melléklete szerinti tartalommal fogadja el az Öregiskola Közösségi Ház és Könyvtár 2018. évi munkatervét.

**Határidő**: azonnal

**Felelős**: Polgármester, Intézményvezető

**Bánóczi Margit levezető elnök**: Köszönöm. Van-e további kérdés, hozzászólás? Nincs, akkor a bizottság ülését 17 óra 25 perckor lezárom. Köszönöm a részvételt.

K.m.f.

dr. Klein Katalin Bánóczi Margit

tag levezető elnök